هندوستان عسکرلری نینگ اوتگن آی آخریده چین نینگ تِبَت خود مختار منطقه سیده جایلشگن چیگره گه یقین دونگلان منطقه سیده گی یول توزیش فعالیت لرینی، متفقی بوتان نینگ حقلرینی قوریش بهانه سی بیلن مانع بولیشی باعث بحران یوز بیردی. منطقه ده گی بحران ایککی اولکه اردو منسوب لری نینگ بیر- بیری گه 150 مترلیک مصافه دن موضوع آلگن لیکلری بیلن دوام ایتماقده.
چین لیک اداره چیلر، هندوستان اردوسیگه نیچه مراتبه "حدوددن تشقری چیقیشینی" سوررکن، ینگی دهلی اداره سی اوتگن بیر آی لیک مدت جریانیده چیقمس لیک اوچون حرکت قیلیب تورگن.
چیگره نینگ چین گه باغلیغ دونگلان منطقه سی بیلن هندوستان نینگ سیکیم ایالتی منطقه سیده چین عسکرلری تامانیدن آسیلگن "چیگره حدودینی اوتتینگیز قیتیب کیتینگ" شعارلریگه بناً جاییدن سیلجیمه گن هندوستان چیگره خوفسیزلیک کوچلری، تاسیسی نینگ 90 – ییل لیگینی 1 اگست ده نشانلش اوچون تیارگرلیک آلیب تورگن چین خلق قورتولیش اردوسی نینگ تهدیدلری بیلن دوچ قالگن.
چین مدافعه وزیرلری سوزلاوچیلری، چین اردوسینی تیتره تیش بیر تاغ نی تیتره تیشدن قیین راق دیر. "قیسی قیمت گه هم بولسه چین نینگ ملی حاکمیتینی و توپراق بیرلیگیدن مدافعه قیلرلیکلرینی" ایتدی.
پکن اداره سی، "جنوبی تیبت" اوله راق آت قویگن هندستان نینگ اروناچال پرادیش ایالتیده گی 90 مینگ کیلومترلیک توپراقدن حق ادعا ایتر ایکن، ینگی دلهی اداره سی ایسه آقسای چین پلاتلرینی اوز ایچی گه آلگن 38 مینگ کیلومترمربع لیک ساحه نینگ چین تامانیدن اشغال ایتیلگن لیگینی ایتماقده.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
